Ek moet weer my hoed eet. Ek het nog altyd gesê ek kan nie sien hoe ŉ palwisseltransmissie (CVT) lekker sal kan sleep nie, maar die realiteit daarvan is dat dit heerlik sleep. Daar is geen ratte nie, so ŉ mens kry die gelykmatigste versnelling denkbaar, en indien jy krag nodig het sit jy net voet in die hoek en die ratkas laat die toere klim tot by die wringkragpiek en hou dit daar. Subaru is ook tans die enigste vervaardiger wat die palwisseltransmissie bemeester het in my opinie. As jy rustig ry versnel hy seepglad teen lae toere. As jy haastig raak is die ratkas geprogrammeer om gewone ratwisselings na te aap.
ŉ Mens moet wel in ag neem dat die Suzuki Grand Vitara laestrek het, so dit is ŉ meer bekwame voertuig as die ander in dié klas. Hy is wel nou die oudste tussen die mededingers. Ek het ook net die atmosferiese enjins teen mekaar vergelyk en nie die turbo-petrol- of dieselmodelle ingesluit in die vergelyking nie.
Ek kan nie verstaan hoekom jy sê dat ‘n Impreza WRX jou soos ‘n tang sal laat lyk nie. Dalk is jy net te oud en suur om te kwalifiseer vir hul teikenmark. Ek is die trotse eienaar van ‘n WRX STI, die een met die groot “bootspoiler”, hy het ook “Stickers” op en maak so BWAAAAAA, SHHH.
En ja, soos Harambe sê, die XT het dieselfde enjin as die WRX. Hy gaan natuurlik nie so vinnig soos die WRX om draaie gaan nie, maar by ‘n verkeerslig kan jy jong laaities in GTIs en dergelike karretjies lekker laat skrik!
Ek is redelik seker die Rav het ‘n 2.2 diesel engine in, ek dink nie Toyota het daai pap 2.5 diesel wat in die Hilux was ooit weer iewers gebruik nie.
Geen lees weer. Hy se hy vergelyk atmosferiese enjinmodelle en het nie turbo petrol of diesel enjins in aggeneem nie. So daai is volgens die skrywer die Toyota met die 2.5 petrol.